**Мақсаты:**

1) Алтын күз мерекесін өткізу.

2)Күз туралы түсініктерін кеңейту.

3)Табиғатты қорғауға тәрбиелеу.

**Көрнекілігі:** «Алтын күз» жазуы бар қағаз, әр түрлі суреттер,баян аспабы, үнтаспа т.б.

**Барысы:**

«Саржайлау» әні ақырын орындалады.

Мұғалім: Қарсы алайық бәріміз,

Жасымыз бен кәріміз.

Қырдан кепті қыдырып,

Алтын күзге нұр төгіп.

Тілегім аман болсын ел іргесі,

Алтын күз қайта келді берекесі.

Молшылықтың жаршысы бола білді,

Алтын күз-ырыс,береке,бірлік ала келді.

**ІІ) Балалар біз сендермен жеміс-жидектерді, көкөністерді қай мезгілде жинап аламыз? «Алтын күз» ханшасын ортаға шақырайық, балалар!**

-Амансыңдар ма,балалар! «Мен сендерге қонаққа келдім,сыйлық әкелдім.»Төрге шығып отырады.

-Ал енді сендер өздерің жаттаған тақпақтарыңды айтып беріңдер.

Амандасу

Амансың ба, алтын күн,

Амансың ба, жер ана!

Амансың ба, достарым,

Сендерді көрсем қуанам.

1 –оқушы :

Күзде жауын,бұлт,тұман,

Сары жапырақ жауады!

Сары құйын ұйытқан,

Сапырады ауаны.

2- оқушы:

Тапталады табанға,

Судыр-судыр жапырақ.

Өрттей сары бояуға,

Малынғандай атырап.

3-оқушы:

Қайтқан құсты көрдің бе,

Қаптай ұшқан әуелеп.

Күткен күзім келдің бе,

Сыңсып бағың мәуелеп.

4- оқушы:

Қамба толды астыққа,

Алғыс саған,алтын күз!

Бір уыс дән шаштық та,

Қап-қап қауын алдық біз.

4 –оқушы:

*Сәбіз*

Кім бар сәбіз шырынын

Жастайынан ішпеген?

Мені жеген адамдар,

Кем болмайды күшке де!

5-оқушы:

*Жүзім*

Мен жүзіммін, жүзіммін,

Моншақ болып тізілдім.

6-оқушы

*Өрік*

Мен өрікпін,өрікпін,

Бау-бақшаға көрікпін.

7-оқушы:

*Шие*

Мен шиемін,шиемін,

Күннің көзін сүйемін.

Қышқыл шырын менде бар,

Төмен басты иемін.

8-оқушы:

*Қарбыз*

Теңбіл-теңбіл қарбызды,

Тентек Серік жарғызды.

9-оқушы:

*Қызанақ*

Піскен кезде қызанақ,

Көз тартар қызыл түсімен.

Бар ма адам сүйсінбей,

Томат шырынын ішпеген?

10-оқушы:

*Алмұрт*

Мен алмұртпын,алмұртпын,

Аузындамын бар жұрттың.

11-оқушы:

*Алма*

Мен алмамын,алмамын,

Таңдай жұлар бар дәмім.

12-оқушы

*Шалқан*

Кім білмейді шалқанды,

Талайлар маған таң қалды.

13-оқушы:

*Пияз*

Боламын мен дәмдеуіш,

Барлық-барлық тағамға.

Көкөністер ішінен,

Мен пайдалы адамға.

14-оқушы:

*Бұршақ*

Кішкене түймедеймін мен,

Ұнаймын мен бәріне!

Дәмді тағамдарыммен,

Сый жасаймын бәріңе!

15-оқушы:

*Қияр*

Дәмім тілді үйірген,

Мен тұздалған күйімде.

Жаңа піскен кезімде,

Жейді бәрі сүйсіне.

16-оқушы:  
*Жапырақ*

Жазда тұрып жоғары,

Күзде жерге қонады.

17-оқушы:  
*Күнбағыс*

Күннен көзін алмайды,

Өзгемен ісі болмайды.

18-оқушы:

*Сәбіз*

Жер бетінде шашы бар,

Жер астында басы бар.

19-оқушы:

*Күн*

Таңмен көзін ашады,

Әлемге нұрын шашады.

**- «Қара жорға» биі**

**- Ойын ойнайық балалар: «Картоп жинау» ойыны**

**- «Жапырақтар» биі қыздардың орындауында.**

**ІІІ) «Шалқан» орыс халық ертегісі.**

- «Күрең күз» вальс биі

**ІV) «Балақан» әні –бәрі бірге хормен айтады.**

Сергіту сәті:

«Ағаштар»

Тербеледі ағаштар,

Алдымнан жел соғады.

Кіп-кішкене ағаштар,

Үлкен болып өседі.

«Ормандағы аю»

Ормандағы аюдың,

Теріп-теріп алайық,

Құлпынайы көп екен.

**V) Хормен ән**

«Біз өмірдің гүліміз»

Зеңгір көктен, нұрын төккен,

Ортақ біздің күніміз.

Жайнап өскен,жайнап өскен,

Біз өмірдің гүліміз.

**VІ) Би «Шоқ қыздар» ұлдар билейді.**

- «Құстар» әнін бәріміз бірге қосылып айтамыз.

- «Алтын күз» ханшасы балаларға сыйлығын таратып береді, рахметін айтып

қоштасады.

- Осымен «Алтын күз» мерекесі аяқталды, балалар сендерге көп рахмет!

**№ 16 Жалпы білім беретін орта мектеп**

**Тәрбие сағаты**

**Берекелі алтын күз**

**Өткізген:**Канафина.А.Б

**Қарағанды-2012жыл**